کرسٹوفر مارلو

کرسٹوفر مارلو (پیدائش: 26 فروری 1564ء – وفات: 30 مئی 1593ء) ایلزبیتھی دور کے انگریزی ڈراما نگار، شاعر اور مترجم تھے۔ وہ یورپی نشاۃ ثانیہ کے نمائندہ ڈراما نگار تھے۔ وہ 26 فروری 1564ء میں کینٹربری، انگلستان میں پیدا ہوئے۔ کیمبرج یونیورسٹی میں اپنے قیام کے دوران سے ہی مارلو اپنی ذہانت اور علمیت کے ساتھ ساتھ دہریت کے لیے مشہور تھے۔ اس کے ان رجحانات کا عکس ان کے ڈراموں میں پوری طرح ملتا ہے۔ مارلو کی کی تصنیفات سلسلہ 1587ء سے 1593ء تک رہا جس میں تراجم اور منظومات کے علاوہ تیمور لنگ، ڈاکٹر فاستس، مالٹا کا یہودی اور ایڈورڈ دوم اس کی ذہانت اور ڈرامائی فنکاری کی دلیل ہے۔  تیمور لنگ مارلو کا پہلا شاہکار ہے جو چودہویں صدی کے تاتار بادشاہ کی سپاہیانہ زندگی پر مبنی ہے۔ ڈاکٹر فاستس میں مشہور عالم کی گمراہیوں کو شاعرانہ انداز میں پیش کیا ہے۔ مالٹا یہودی ایک لالچی اور عیار یہودی کے جذبہ انتقام پر مبنی ہے جس سے بعد میں ولیم شیکسپیئر نے وینس کے سوداگر میں استفادہ کیا۔ مارلو نے اپنی جدت اور ذہانت سے انگریزی ڈراما کو بہت بلندی پر پہنچا دیا لیکن ان کا سب سے بڑا کارنامہ نظم معرا کے ذریعہ انگریزی ڈراما کی خدمت تھی۔ کرسٹوفر مارلو 30 مئی 1593ء کو ڈیپٹفورڈ، کنٹ، انگلستان میں وفات پا گئے۔ انھیں سینٹ نکولس چرچ کے احاطہ میں دفنایا گیا۔محمد یٰسین، ڈاکٹر، انگریزی ادب کی مختصر تاریخ، انجمن ترقی اردو (ہند)، علی گڑھ، ص 79-80

 حوالہ جات 

زمرہ:1564ء کی پیدائشیں
زمرہ:1593ء کی وفیات
زمرہ:سولہویں صدی کے انگریز شعرا
زمرہ:نشاۃ ثانیہ کے انگریز ڈراما نگار
زمرہ:انگریز مرد ڈراما نگار اور ڈراما نویس
زمرہ:سولہویں صدی کے انگریز ڈراما نگار اور ڈراما نویس
زمرہ:سولہویں صدی کے جاسوس
زمرہ:انگریز جاسوس
زمرہ:انگریز مرد شعرا
زمرہ:انگریز مقتولین
زمرہ:مبہم یا متنازع جنسیت والی تاریخی شخصیات
زمرہ:ایلزبیتھی دور کی شخصیات
زمرہ:کینٹربری کے مصنفین